ᱜᱚᱣᱟᱞᱯᱟᱲᱟ ᱦᱚᱱᱚᱛ

ᱜᱳᱣᱟᱞᱯᱟᱨᱟ ᱫᱚ ᱥᱤᱧᱚᱛᱤᱭᱟᱹ ᱦᱚᱱᱚᱛ ᱟᱥᱟᱢ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱢᱩᱛᱷᱤᱭᱟᱹᱥᱟᱲᱟ ᱫᱚ ᱜᱳᱣᱟᱞᱯᱟᱨᱟ ᱠᱟᱱᱟ ᱾ ᱴᱚᱴᱷᱟᱨᱡᱚ - ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱦᱚᱲ ᱮᱞᱮᱞ (᱒᱐᱐᱑ ᱦᱚᱲ ᱞᱮᱠᱷᱟ) ᱜᱳᱣᱟᱞᱯᱟᱨᱟ ᱫᱚ ᱟᱥᱟᱢ ᱨᱮᱭᱟᱜ ᱟᱹᱰᱤ ᱜᱮ ᱪᱚᱨᱚᱠ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱑᱙᱘᱓ ᱥᱟᱞᱮᱨᱮ ᱛᱷᱟᱯᱚᱱ ᱞᱮᱫ ᱛᱟᱦᱮᱸᱫ ᱾ ᱧᱮᱧᱮᱞᱤᱭᱟᱹ ᱠᱚ ᱞᱟᱹᱜᱤᱫ ᱧᱮᱞ ᱟᱨ ᱛᱚᱨᱟᱣ ᱞᱟᱹᱜᱤᱫ ᱱᱚᱰᱮ ᱫᱚ ᱟᱹᱰᱤ ᱜᱟᱱ ᱢᱮᱱᱟᱜ-ᱟ ᱾ ᱥᱟᱸᱜᱷᱟᱨᱤᱭᱟᱹ ᱠᱚ ᱱᱚᱰᱮ ᱫᱚ ᱟᱹᱰᱤ ᱜᱟᱱ ᱱᱟᱜᱟᱢᱮᱛ ᱵᱤᱨᱟᱥᱚᱛ ᱟᱨ ᱟᱹᱰᱤ ᱪᱚᱨᱚᱠ ᱥᱤᱨᱡᱚᱱᱮᱛ ᱧᱮᱢᱮᱞ ᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾

ᱱᱚᱣᱟ ᱫᱚ ᱢᱤᱫ ᱢᱟᱴ ᱴᱚᱴᱷᱟ ᱠᱟᱱᱟ ᱤᱠᱷᱟᱹᱱ ᱱᱚᱰᱮ ᱫᱚ ᱟᱹᱰᱤᱜᱟᱱ ᱠᱟᱹᱴᱤᱡ ᱠᱟᱹᱴᱤᱡ ᱵᱩᱨᱩ ᱦᱚᱸ ᱢᱮᱱᱟᱜ-ᱟ ᱾ ᱱᱚᱣᱟ ᱵᱩᱨᱩ ᱠᱚᱨᱮᱱᱟᱜ ᱩᱥᱩᱞ ᱫᱚ ᱑᱐᱐-᱕᱐᱐ ᱢᱤᱴᱚᱨ ᱢᱮᱱᱟᱜ-ᱟ ᱾ ᱱᱚᱣᱟ ᱵᱩᱨᱩ ᱠᱚᱨᱮᱱᱟᱜ ᱧᱩᱛᱩᱢ ᱫᱚ ᱯᱚᱧᱪᱚᱨᱚᱛᱱᱚ, ᱥᱨᱤ ᱥᱩᱨᱚᱡᱽᱭᱟ, ᱛᱩᱨᱠᱮᱥᱣᱚᱨᱤ ᱟᱨ ᱱᱟᱞᱚᱝᱜᱟ ᱢᱮᱱᱛᱮ ᱠᱚ ᱢᱮᱛᱟᱜ-ᱟ ᱾ ᱵᱩᱨᱩ ᱥᱟᱶ ᱥᱟᱶᱛᱮ ᱥᱟᱸᱜᱷᱟᱨᱤᱭᱟᱹ ᱠᱚ ᱱᱚᱰᱮ ᱫᱚ ᱟᱹᱰᱤᱜᱟᱱ ᱱᱟᱹᱭ ᱦᱚᱸᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾

ᱱᱚᱣᱟ ᱱᱟᱹᱭ ᱠᱚ ᱛᱟᱞᱟ ᱠᱷᱚᱱ ᱫᱚ ᱵᱽᱨᱚᱦᱢᱚᱯᱩᱛᱨᱚ ᱱᱟᱹᱭ ᱡᱚᱛᱚ ᱠᱷᱚᱱ ᱢᱟᱨᱟᱝ-ᱟ ᱾ ᱥᱟᱨᱮᱡᱟᱜ ᱮᱴᱟᱜ ᱱᱟᱹᱭ ᱠᱚᱫᱚ ᱱᱚᱣᱟ ᱨᱮᱭᱟᱜ ᱜᱚᱜᱽᱲᱚ ᱟᱨᱵᱟᱝ ᱪᱟᱸᱜᱟ ᱱᱟᱹᱭ ᱠᱟᱱᱟ ᱾ ᱱᱚᱣᱟ ᱪᱟᱸᱜᱟ ᱱᱟᱹᱭ ᱠᱚᱣᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱫᱩᱫᱷᱱᱳᱭᱤ, ᱠᱨᱩᱥᱱᱟᱭᱤ, ᱡᱤᱸᱡᱤᱨᱟᱢ ᱟᱨ ᱡᱤᱱᱟᱨᱤ ᱢᱟᱨᱟᱝ-ᱟ ᱾ ᱱᱚᱣᱟ ᱠᱷᱚᱱ ᱫᱩᱫᱷᱱᱳᱭᱤ ᱟᱨ ᱠᱨᱩᱥᱱᱟᱭᱤ ᱫᱚ ᱢᱮᱜᱷᱟᱞᱚᱭᱚ ᱨᱮᱭᱟᱜ ᱪᱟᱴᱟᱱᱤ ᱠᱷᱚᱱ ᱚᱰᱚᱠ ᱟᱠᱟᱱᱟ ᱟᱨ ᱢᱚᱛᱤᱭᱟ ᱨᱮ ᱧᱟᱯᱟᱢᱚᱜ ᱠᱟᱱᱟ ᱾ ᱧᱟᱯᱟᱢ ᱮᱱ ᱛᱟᱭᱚᱢ ᱫᱚ ᱱᱚᱣᱟ ᱫᱚ ᱢᱤᱫ ᱱᱟᱹᱭ ᱵᱮᱱᱟᱣᱜ-ᱟ ᱟᱨ ᱱᱚᱣᱟ ᱫᱚ ᱢᱳᱨᱱᱳᱭᱤ ᱧᱩᱛᱩᱢ ᱛᱮ ᱩᱯᱨᱩᱢᱚᱜ ᱠᱟᱱᱟ ᱾

ᱢᱟᱬᱟᱝ ᱥᱮᱫ ᱞᱤᱸᱜᱤ ᱪᱟᱞᱟᱣ ᱠᱟᱛᱮ ᱢᱳᱨᱱᱳᱭᱤ ᱱᱟᱹᱭ ᱫᱚ ᱵᱽᱨᱚᱦᱢᱚᱯᱩᱛᱨᱚ ᱨᱮ ᱫᱩᱞ ᱢᱤᱫᱩᱜ ᱠᱟᱱᱟ ᱾ ᱵᱩᱨᱩ ᱟᱨ ᱱᱟᱹᱭ ᱠᱟ ᱥᱟᱶ ᱥᱟᱶᱛᱮ ᱱᱚᱰᱮᱱᱟᱜ ᱡᱷᱟᱨᱱᱟ ᱦᱚᱸ ᱟᱹᱰᱤᱜᱮ ᱪᱚᱨᱚᱠᱟ ᱾ ᱥᱩᱨ ᱥᱩᱯᱩᱨ ᱨᱮ ᱵᱟᱥᱟ ᱵᱚᱥᱠᱚᱫ ᱟᱠᱟᱱ ᱦᱚᱲ ᱠᱚᱫᱚ ᱱᱚᱣᱟ ᱡᱷᱟᱨᱱᱟ ᱫᱚ ᱵᱤᱞ ᱧᱩᱛᱩᱢ ᱢᱮᱱᱛᱮ ᱠᱚ ᱦᱚᱦᱚᱣᱟᱜ-ᱟ ᱾ ᱱᱚᱰᱮᱱᱟᱜ ᱧᱩᱛᱩᱢᱟᱱ ᱡᱷᱟᱨᱱᱟ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱩᱨᱟᱯᱚᱫᱽ ᱡᱷᱟᱨᱱᱟ, ᱦᱚᱥᱤᱞᱟ ᱡᱷᱟᱨᱱᱟ, ᱠᱩᱢᱨᱤ ᱡᱷᱟᱨᱱᱟ, ᱟᱨ ᱫᱷᱟᱢᱚᱨ ᱨᱤᱥᱟᱱ ᱡᱷᱟᱨᱱᱟ ᱠᱚ ᱾ ᱡᱷᱟᱨᱱᱟ ᱥᱟᱶ ᱥᱟᱶᱛᱮ ᱱᱚᱰᱮ ᱫᱚ ᱟᱹᱰᱤᱜᱟᱱ ᱜᱟᱹᱰᱭᱟᱹ ᱠᱚᱦᱚᱸ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱜᱟᱹᱰᱤᱭᱟᱹ ᱠᱚᱫᱚ ᱟᱹᱰᱤ ᱜᱮ ᱪᱚᱨᱚᱠ ᱪᱮᱦᱨᱟᱦᱟ ᱾ ᱱᱚᱰᱮᱱᱟᱜ ᱧᱮᱢᱮᱞ ᱴᱚᱴᱷᱟ ᱠᱚᱨᱮᱱᱟᱜ ᱩᱛᱱᱟᱹᱣ ᱵᱟᱹᱲᱛᱤ ᱞᱟᱹᱜᱤᱫ ᱟᱥᱟᱢ ᱥᱚᱨᱠᱟᱨ ᱫᱚ ᱱᱚᱰᱮ ᱵᱤᱨ ᱡᱟᱱᱣᱟ ᱠᱚ ᱞᱟᱹᱜᱤᱫ ᱡᱩ (zoo) ᱦᱚᱸᱭ ᱵᱮᱱᱟᱣ ᱞᱟᱹᱜᱤᱫ ᱾

 ᱚᱛᱱᱚ  

ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱜᱳᱣᱟᱞᱯᱟᱨᱟ ᱨᱮ ᱢᱮᱱᱟᱜ-ᱟ ᱾ ᱜᱳᱣᱟᱞᱯᱟᱨᱟ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ᱑,᱘᱒᱔ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱨᱮ ᱯᱟᱥᱱᱟᱣ ᱠᱟᱛᱮ ᱢᱮᱱᱟᱜ-ᱟ ᱾  ᱚᱱᱠᱟ ᱧᱮᱞ ᱞᱮᱠᱷᱟᱱ ᱫᱚ ᱥᱟᱣᱩᱛᱷ ᱠᱚᱨᱮᱭᱟ ᱨᱮᱱᱟᱜ ᱡᱮᱡᱩ-ᱰᱩ ᱥᱟᱶ ᱵᱟᱨᱟᱵᱟᱹᱨᱤ ᱜᱮᱭᱟ ᱾ 

 ᱢᱤᱠᱷᱤᱭᱟᱹ ᱱᱟᱹᱭ 

ᱵᱽᱨᱚᱦᱢᱚᱯᱩᱛᱨᱚ, ᱢᱳᱨᱱᱟᱭᱤ, ᱡᱤᱸᱡᱤᱢ ᱾

 ᱢᱤᱠᱷᱤᱭᱟᱹ ᱢᱩᱦᱤᱛ 

 ᱦᱩᱞᱩᱠᱩᱱᱰᱟ ᱵᱩᱨᱩ 

ᱱᱚᱣᱟ ᱫᱚ ᱜᱳᱣᱟᱞᱯᱟᱨᱟ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱟᱹᱰᱤ ᱪᱚᱨᱚᱠ ᱵᱩᱨᱩ ᱠᱟᱱᱟ ᱾ ᱵᱽᱨᱤᱴᱤᱥ ᱱᱟᱝ ᱨᱮ ᱱᱚᱰᱮ ᱫᱚ ᱚᱱᱩᱢᱚᱱᱰᱚᱞ ᱚᱫᱷᱤᱠᱟᱨᱤ ᱠᱚᱣᱟᱜ ᱟᱹᱢᱟᱹᱞᱤ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱵᱩᱨᱩ ᱠᱷᱚᱱ ᱫᱚ ᱜᱚᱴᱟ ᱜᱳᱣᱟᱞᱯᱟᱨᱟ ᱨᱮᱭᱟᱜ ᱪᱚᱨᱚᱠ ᱪᱮᱦᱨᱟ ᱟᱨ ᱢᱩᱦᱤᱛᱟᱱ ᱧᱮᱢᱮᱞ ᱧᱮᱞ ᱜᱟᱱᱚᱜ-ᱟ ᱾ ᱵᱟᱹᱲᱛᱤ ᱞᱮᱠᱟ ᱛᱮᱫᱚ ᱵᱽᱨᱚᱦᱢᱚᱯᱩᱛᱨᱚ ᱱᱟᱹᱭ ᱟᱨ ᱱᱟᱨᱟᱭᱚᱬ ᱵᱟᱸᱫᱽ ᱨᱮᱭᱟᱜ ᱪᱚᱨᱚᱠ ᱧᱮᱢᱮᱞ ᱧᱮᱞ ᱡᱚᱝ ᱧᱮᱧᱮᱞᱤᱭᱟᱹ ᱠᱚ ᱟᱹᱰᱤ ᱠᱚ ᱠᱩᱥᱤᱜ-ᱟ ᱾ 

 ᱠᱩᱢᱨᱤ ᱡᱟᱨᱱᱟ 

ᱠᱩᱢᱨᱤ ᱡᱷᱟᱨᱱᱟ ᱜᱳᱣᱟᱞᱯᱟᱨᱟ ᱨᱮᱫᱚ ᱩᱛᱚᱨ-ᱯᱩᱪᱷᱤᱢ ᱱᱟᱠᱷᱟᱨᱮ ᱢᱮᱱᱟᱜ ᱟᱹᱰᱤ ᱪᱚᱨᱚᱠ ᱥᱟᱹᱨᱤᱭᱟᱹ ᱡᱷᱟᱨᱱᱟ ᱠᱟᱱᱟ ᱾ ᱱᱚᱣᱟ ᱜᱳᱣᱟᱞᱯᱟᱨᱟ ᱠᱷᱚᱱ ᱫᱚ ᱑᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱡᱷᱟᱨᱱᱟ ᱨᱮᱭᱟᱜ ᱥᱩᱨ ᱨᱮᱜᱮ ᱱᱟᱨᱟᱭᱚᱬ ᱵᱟᱸᱫᱽ ᱫᱚ ᱑ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱟᱨ ᱯᱚᱜᱽᱞᱟᱴᱮᱠ ᱢᱩᱫᱽᱨᱤ ᱫᱚ ᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱯᱚᱜᱽᱞᱟᱴᱮᱠ ᱢᱩᱫᱽᱨᱤ ᱫᱚ ᱱᱟᱜᱟᱢᱮᱛ ᱵᱤᱨᱟᱥᱚᱛ ᱠᱟᱱᱟ ᱾ ᱱᱚᱣᱟ ᱫᱚ ᱟᱹᱰᱤ ᱜᱮ ᱪᱚᱨᱚᱠᱟ ᱾ ᱧᱮᱧᱮᱞᱤᱭᱟᱹ ᱠᱚ ᱱᱚᱰᱮ ᱫᱚ ᱫᱟᱜ ᱠᱷᱤᱞᱚᱲ ᱨᱮᱭᱟᱜ ᱨᱟᱹᱥᱠᱟᱹ ᱦᱚᱸᱠᱚ ᱟᱢᱮᱴ ᱫᱟᱲᱮᱭᱟᱜ-ᱟ ᱾ ᱠᱩᱢᱨᱤ ᱡᱷᱟᱨᱱᱟ ᱫᱷᱟᱹᱵᱤᱡ ᱧᱮᱧᱮᱞᱤᱭᱟᱹ ᱠᱚ ᱟᱞᱜᱟ ᱛᱮ ᱵᱤᱱᱟᱹ ᱪᱮᱫ ᱦᱚᱸ ᱮᱴᱠᱮᱴᱮᱬᱮ ᱛᱮᱠᱚ ᱥᱮᱴᱮᱨ ᱫᱟᱲᱮᱭᱟᱜ-ᱟ ᱾ 

 ᱫᱮᱠᱷᱫᱷᱳᱵᱟ 

ᱫᱮᱠᱷᱫᱷᱳᱵᱟ ᱫᱚ ᱥᱨᱤ ᱥᱨᱤ ᱥᱩᱨᱚᱡᱽᱭᱟ ᱵᱩᱨᱩ ᱠᱷᱚᱱ ᱔ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱵᱤᱨ ᱠᱩᱞ (ᱯᱟᱦᱟᱰ ᱥᱤᱝ ) ᱧᱩᱛᱩᱢ ᱛᱮᱦᱚᱸ ᱟᱹᱰᱤ ᱵᱷᱟᱹᱜᱤ ᱞᱮᱠᱟ ᱩᱯᱨᱩᱢ ᱢᱮᱱᱟᱜ-ᱟ ᱾ ᱱᱚᱣᱟ ᱥᱩᱨ ᱨᱮᱜᱮ ᱵᱽᱨᱚᱦᱢᱚᱯᱩᱛᱨᱚ ᱱᱟᱹᱭ ᱦᱚᱸ ᱞᱤᱸᱜᱤᱱ ᱠᱟᱱᱟ ᱾ ᱵᱽᱨᱚᱦᱢᱚᱯᱩᱛᱨᱚ ᱧᱮᱞ ᱠᱮᱫ ᱛᱟᱭᱚᱢ ᱧᱮᱧᱮᱞᱤᱭᱟᱹ ᱠᱚᱫᱚ  ᱱᱚᱰᱮ ᱠᱷᱚᱱ ᱟᱹᱰᱤ ᱱᱟᱯᱟᱭ ᱧᱮᱢᱮᱞ ᱴᱚᱴᱷᱟ ᱫᱷᱟᱹᱵᱤᱡ ᱟᱹᱰᱤ ᱟᱞᱜᱟ ᱛᱮᱠᱚ ᱥᱮᱴᱮᱨ ᱫᱟᱲᱮᱭᱟᱜ-ᱟ ᱾ ᱫᱮᱠᱷᱫᱷᱳᱵᱟ ᱥᱩᱨ ᱨᱮᱜᱮ ᱨᱟᱭᱠᱷᱟᱥᱤᱱᱤ ᱵᱩᱨᱩ, ᱱᱚᱱᱫᱮᱥᱣᱚᱨ ᱵᱚᱸᱜᱟᱛᱷᱟᱱ ᱟᱨ ᱥᱚᱭᱤᱱᱤᱠ ᱟᱥᱲᱟ ᱦᱚᱸ ᱢᱮᱣᱟᱜ-ᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Official web site of Goalpara district